b'\n_START_ARTICLE_\nKarl Fjodorovi\xc4\x8d Leven\xc5\xa1tern\n_START_SECTION_\n\xc5\xbdivljenje\n_START_PARAGRAPH_\nIzobrazbo je prejel v Artilerijsko in in\xc5\xbeenirski voja\xc5\xa1ki \xc5\xa1oli poljskega plemstva in tudi v Pomorskem poljskem plemi\xc5\xa1kem korpusu. 12. maja 1788 je pri\xc4\x8del voja\xc5\xa1ko slu\xc5\xbebo kot pomorski kadet na fregati Podra\xc5\xbeislav, s katero se je udele\xc5\xbeil pomorskih bitk s \xc5\xa0vedi. Leta 1789 je bil preme\xc5\xa1\xc4\x8den s \xc4\x8dinom poro\xc4\x8dnika v Narvanski pehotni polk in se ponovno udele\xc5\xbeil bitk s \xc5\xa0vedi. Leta 1797 je bil dokon\xc4\x8dno preme\xc5\xa1\xc4\x8den k artileriji in februarja 1799 je bil povi\xc5\xa1an v polkovnika._NEWLINE_Leta 1804 je postal poveljnik 2. artilerijskega polka in naslednje leto 1. artilerijskega polka. Odlikoval se je v bojih leta 1805, tako da je bil 11. septembra 1806 povi\xc5\xa1an v generalmajorja. Leta 1808 je postal poveljnik artilerije baltskih pristani\xc5\xa1\xc4\x8d._NEWLINE_Ob pri\xc4\x8detku velike patriotske vojne je postal poveljnik artilerije 2. zahodne armade; po umiku ruske vojske iz Moskve je postal poveljnik artilerije zdru\xc5\xbeenih armad. Decembra 1812 je postal poveljnik artilerijske rezervnih, gardnih in grenadirskih korpusov._NEWLINE_Zaradi zaslug v bojih leta 1813-14 je bil 1. maja 1818 povi\xc5\xa1an v generalporo\xc4\x8dnika in med rusko-tur\xc5\xa1ko vojno (1828-29) je vodil artilerijo._NEWLINE_Leta 1831 je postal \xc4\x8dlan Voja\xc5\xa1kega sveta.'